Babelscape/SREDFM huggingface dataset:
Κομσομόλ

Η Κομσομόλ (ρωσικά: Комсомол) ήταν κρατική κομμουνιστική οργάνωση νέων στην τέως Σοβιετική Ένωση. Το όνομα της οργάνωσης ήταν συντομογραφία του "Всесоюзный ленинский коммунистический союз молодёжи" ΔΦΑ: [vsʲɪsɐˈʝʉznɪj ˈlʲenʲɪnskɪj kəmʊnʲɪˈstʲit͡ɕɪskɪj sɐˈʝʉs məlɐdʲɵʐɨ], που σημαίνει Πανενωσιακή λενινιστική κομμουνιστική ένωση νεολαίας, συντομογραφικά "ВЛКСМ". Η Κομσομόλ αποτελούσε τη νεολαία του ΚΚΣΕ.

Η σοβιετική μαζική οργάνωση ιδρύθηκε στις 29 Οκτωβρίου 1918 και αμέσως μετά την ίδρυσή της είχε 22.000 μέλη. Κατά τις δεκαετίες του 1970 και του 1980 περίπου 40 εκατομμύρια άνθρωποι ηλικίας μεταξύ 14 και 28 ετών ήταν κομσομόλοι, ενώ τα στελέχη της οργάνωσης, οι αποκαλούμενοι "ακτιβιστές", ήταν στην πλειοψηφία τους πολύ μεγαλύτεροι. 

Μετά από το αποτυχημένο πραξικόπημα των συντηρητικών κομμουνιστών στρατιωτικών κατά του Μιχαήλ Γκορμπατσώφ στις 19 Αυγούστου 1991 η οργάνωση απαγορεύθηκε και διαλύθηκε.
Lincoln Motor Company

Η Lincoln Motor Company, γνωστή ευρύτερα ως Lincoln, είναι αμερικανική μάρκα κατασκευής αυτοκινήτων πολυτελείας. Ιδρύθηκε τον Αύγουστο του 1917 από τον Henry Martyn Leland (Χένρυ Μάρτιν Λίλαντ), ο οποίος της έδωσε το όνομα αυτό προς τιμήν του Αβραάμ Λίνκολν, για τον οποίο είχε μεγάλη εκτίμηση από μικρός. Στις 4 Φεβρουαρίου 1922, η εταιρεία εξαγοράστηκε από την Ford Motor Company και έγινε η πολυτελής θυγατρική της, θέση την οποία διατηρεί σταθερά και διαχρονικά μέχρι σήμερα. Η ιστορική ειρωνεία είναι ότι ο Henry Leland ήταν προηγουμένως ένας από τους ιδρυτές της Cadillac, της μάρκας πολυτελών αυτοκινήτων που αργότερα έγινε και παραμένει ο μεγαλύτερος ανταγωνιστής της Lincoln στις ΗΠΑ. Άλλοι ανταγωνιστές της, είναι η Mercedes-Benz, η BMW, η Audi, η Volvo, η Jaguar, η Lexus, η Infiniti και η Acura.
Λέβαν Τσικιτισβίλι

Ο Λέβαν Τσικιτισβίλι (γεωργ. ლევან ცქიტიშვილი - Levan Tskitishvili), γεννημένος στις 10 Οκτωβρίου 1976, είναι διεθνής ποδοσφαιριστής από τη Γεωργία. Έχει αγωνιστεί σε ομάδες στη Γεωργία, στη Γερμανία και στην Ελλάδα, στην Α΄ Εθνική με τoν Πανιώνιο, τη σεζόν 2006-07. Έχει ύψος 1,86 και παίζει στη μεσαία γραμμή.
Μάρτιν Βάνιακ

Ο Μάρτιν Βάνιακ ("Martin Vaniak", 4 Οκτωβρίου 1970) είναι Τσέχος διεθνής τερματοφύλακας ποδοσφαίρου. 

Γεννήθηκε στο Ούστι ναντ Λάμπεμ της Βοημίας και αγωνίζεται στη Σλάβια Πράγας. Στο παρελθόν έχει παίξει και στην Ελλάδα, στην Α΄ Εθνική με τoν Πανιώνιο, τη σεζόν 2005-06. Έχει ύψος 1,93 και συνεχίζει να αγωνίζεται αν και είναι 40 ετών. Έχει αγωνιστεί επίσης στη Σίγκμα Όλομουτς, στην Ντρνόβιτσε (FK Drnovice) και στη Σιαντ Μοστ (FK Baník Most). Μεταξύ 2002 και 2004 αγωνίστηκε 7 φορές στη εθνική Τσεχίας.
Βλαντιμίρ Βερμέζοβιτς

Ο Βλαντιμίρ Βερμέζοβιτς (σερβ. Владимир Вермезовић - Vladimir Vermezović), γεννημένος στις 30 Ιουνίου 1963 στο Βελιγράδι, είναι παλαίμαχος αμυντικός ποδοσφαιριστής από τη Σερβία, που υπήρξε διεθνής με τη Γιουγκοσλαβία και νυν προπονητής.
Ντράγκαν Βούλεβιτς

Ο Ντράγκαν Βούλεβιτς ("Драган Bулeвић", 13 Δεκεμβρίου 1970) είναι Σέρβος ποδοσφαιριστής.

Γεννήθηκε στο Πριγιεπόλιε. Αναδείχθηκε στον Ερυθρό Αστέρα, αλλά έκανε καριέρα στην Ισπανία με την Αλμπαθέτε και στην Ελλάδα, στην Α΄ Εθνική με τoν Πανιώνιο, τη σεζόν 2000-01. Στη συνέχεια επέστρεψε στη Σερβία και αγωνίστηκε σε μικρομεσαίες ομάδες της πατρίδας του. Έχει ύψος 1,81 και παίζει στην επίθεση.
Οικία Δημητρίου Ράλλη

Η Οικία Δημητρίου Ράλλη, ένα από τα ελάχιστα δείγματα αστικής αρχιτεκτονικής της οθωνικής περιόδου, με πρώιμα νεοκλασικά στοιχεία, βρίσκεται στη συμβολή της οδού Πανεπιστημίου με τον πεζόδρομο της οδού Κοραή, απέναντι από το κτήριο του Πανεπιστημίου Αθηνών.

Το κτήριο αποτέλεσε αρχικά κατοικία της οικογένειας των Σούτσων. Ο Σταμάτης Κλεάνθης (1802 - 1862), διάσημος Έλληνας αρχιτέκτονας και πολεοδόμος της εποχής, είχε αγοράσει το οικόπεδο το 1835, που το πούλησε αργότερα στους γιούς του Έλληνα ηγεμόνα της Μολδοβλαχίας Αλεξάνδρου Σούτσου, οι οποίοι οικοδόμησαν στη θέση αυτή μια διώροφη κατοικία και κατοίκησαν.

Το 1894, ο Αθηναίος πολιτικός Δημήτριος Γ. Ράλλης (1844 - 1921), πρωθυπουργός επανειλημμένως της Ελλάδος και παππούς του τέως πρωθυπουργού Γεωργίου Ράλλη (1918 - 2006), αγόρασε την κατοικία των Σούτσων από τη χήρα του Δημητρίου Σούτσου, τέως δημάρχου Αθηναίων, όπου και κατοίκησε με την οικογένειά του.

Η Οικία Ράλλη, ως ιστορικό και αρχιτεκτονικό κτίσμα των νεότερων χρόνων και κατοικία των Σούτσων και του πρωθυπουργού της Ελλάδος Δημητρίου Ράλλη, έχει κηρυχθεί διατηρητέο μνημείο.
Μάχη της Πίνδου

Η Μάχη της Πίνδου (28 Οκτωβρίου-13 Νοεμβρίου 1940) υπήρξε, μαζί με την Μάχη Ελαίας - Καλαμά, από τις αποφασιστικές ένοπλες συμπλοκές των πρώτων ημερών του Ελληνοίταλικού πολέμου (1940-1941) που απέκοψαν την ιταλική εισβολή στο ελληνικό έδαφος.
Κατερίνα Γιουλάκη

Η Κατερίνα Γιουλάκη (Αθήνα, 27 Μαρτίου 1938) είναι Ελληνίδα ηθοποιός.
Έντισον Βήχος

Ο Έντισον Βήχος (1912 - 4 Ιουλίου 1994) ήταν Έλληνας ερασιτέχνης ηθοποιός και φωτογράφος.
Καστεγιόν δε λα Πλάνα

Η Καστεγιόν δε λα Πλάνα ή Καστελιό δε λα Πλάνα (καταλανικά: "Castelló de la Plana", ισπανικά: "Castellón de la Plana") είναι ισπανική πόλη, πρωτεύουσα της ομώνυμης επαρχίας, στη βόρεια Βαλενθιανική Χώρα. 

Σήμερα ο πληθυσμός της πόλης ανέρχεται στους 180.005 κατοίκους.
Ρόι Βάσμπεργκ

Ο Ρόι Βάσμπεργκ ("Roy Wassberg", 28 Σεπτεμβρίου 1970) είναι Νορβηγός παλαίμαχος ποδοσφαιριστής, διεθνής με την εθνική Ελπίδων. Έχει αγωνιστεί και στην Ελλάδα, στην Α΄ Εθνική και στη Β΄ Εθνική με τoν Εθνικό Πειραιά και τον Πανιώνιο από το 1994 ως το 1998. Αγωνιζόταν ως κεντρικός αμυντικός. Από το 2006 είναι προπονητής.
Αλμπέρ Καμίγ Βιτάλ

Ο Συνταγματάρχης Αλμπέρ Καμίγ Βιτάλ (Albert Camille Vital, γεν. στις 18 Ιουλίου 1952) είναι αξιωματικός, πολιτικός μηχανικός και πολιτικός από τη Μαδαγασκάρη. Διορίστηκε πρωθυπουργός από τον Αντρί Ραζοελίνα το 2009 και κυβέρνησε ως τις 2 Νοεμβρίου του 2011.
Δημήτρης Ζωγραφάκης

Ο Δημήτρης Ζωγραφάκης, γεννημένος στις 3 Αυγούστου 1978 στην Καβάλα, είναι Έλληνας ποδοσφαιριστής. Έχει ύψος 1,83 και παίζει στη μεσαία γραμμή. 

Ξεκίνησε την καριέρα του στον Ορφέα Ελευθερούπολης από όπου πήγε στην Ξάνθη το 1998, με την οποία έπαιξε στην Α΄ Εθνική. Έμεινε ως το 2005 και στη συνέχεια πέρασε για δέκα μήνες από τον ΠΑΟΚ, με τον οποίο έπαιξε στο Κύπελλο ΟΥΕΦΑ. Το δεύτερο μισό της σεζόν 2005-06 αγωνίστηκε στoν Πανιώνιο. Την επόμενη σεζόν δοκίμασε την τύχη του στην Κύπρο στην ΑΕΚ Λάρνακας και το 2007-08 έπαιξε στον Ιωνικό Νικαίας. Τον Ιανουάριο του 2009 υπέγραψε στη βουλγαρική Βίχρεν Σαντάνσκι, στην οποία αγωνίστηκε το β΄ μισό της σεζόν 2008-09. Τη σεζόν 2009-10 αγωνίστηκε στην ομάδα της Κυρήνειας στην Κύπρο. Την περίοδο 2012-13 αναδείχθηκε πρωταθλητής στον 8ο όμιλο της ερασιτεχνικής Δ΄ Εθνικής, με τα χρώματα του Α.Ο. Αιγάλεω. Αυτή τη στιγμή αγωνίζεται στον Άρη Ακροποτάμου .
Βουλή των Ελλήνων

Η Βουλή των Ελλήνων είναι το νομοθετικό σώμα της Ελλάδας. Σύμφωνα με το ισχύον Σύνταγμα αποτελεί απλό νομοθετικό σώμα, ο αριθμός των μελών του οποίου ορίζεται με νόμο και πρέπει να κυμαίνεται από 200 μέχρι 300. Σύμφωνα με τον ισχύοντα νόμο, συγκροτείται από 300 βουλευτές, που εκλέγονται από το εκλογικό σώμα για περίοδο τεσσάρων ετών.

Η παρούσα κοινοβουλευτική σύνθεση προέκυψε από τις εκλογές της 7ης Ιουλίου 2019.
Σπυρίδων Μάναρης

Ο Σπυρίδων Μάναρης ήταν αξιόλογος μαθηματικός, από τους πρώτους του νεοσύστατου Βασιλείου της Ελλάδος. Γεννήθηκε στα Ιωάννινα το 1805. Μετέβη στην Κέρκυρα όπου και εκπαιδεύτηκε με δαπάνες του Άγγλου Αρμοστή στην Ιόνιο Ακαδημία της Κέρκυρας όπου μετά το πέρας των σπουδών του διορίσθηκε το 1830 καθηγητής των μαθηματικών στη Λευκάδα. Από το 1842 μέχρι το 1846 διεύθυνε το Σχολείο της Ιθάκης και στη συνέχεια δίδαξε στο λεγόμενο "Δευτερεύον Σχολείο" της Κέρκυρας.

Από το 1852 διετέλεσε γυμνασιάρχης της Ζωσιμαίας Σχολής των Ιωαννίνων επί 34 συνεχή χρόνια. Πέθανε το 1886 στη γενέτειρά του. Σημαντικότερα των έργων του είναι: "Άλγεβρα", "Αριθμητική", "Γεωμετρία", "Τριγωνομετρία" και "Κοσμογραφία". Τα δύο πρώτα έτυχαν πολλών εκδόσεων.
Μιχάλης Παπακωνσταντίνου

O Μιχάλης Παπακωνσταντίνου (1 Νοεμβρίου 1919 – 17 Ιανουαρίου 2010) ήταν Έλληνας δικηγόρος, πολιτικός και συγγραφέας. Διατέλεσε επί σειρά ετών βουλευτής Κοζάνης, προδικτατορικά με την Ένωση Κέντρου και μεταπολιτευτικά με τη Νέα Δημοκρατία και χρημάτισε υπουργός στις κυβερνήσεις του Γεωργίου Παπανδρέου (στον οποίο έμεινε πιστός κατά την Αποστασία του 1965) και του Κωνσταντίνου Μητσοτάκη.
Τράβις Ντοντ

Ο Τράβις Ντοντ (Travis Gareth Dodd), γεννημένος στις 6 Ιανουαρίου 1980 στην Αδελαΐδα, είναι διεθνής ποδοσφαιριστής από την Αυστραλία. Είναι ιθαγενής Αυστραλός, με ύψος 1,77 μ. και αγωνίζεται ως δεξι εξτρέμ στην Αδελαΐδα Γιουνάιτεντ, στην οποία είναι αρχηγός. Στο παρελθόν έχει αγωνιστεί στις αυστραλιανές ομάδες: Αδελαΐδα Σίτι (Adelaide City), Νιούκαστλ Μπρέικερς (Newcastle Breakers), Νιούκαστλ Γιουνάιτεντ Τζετς (Newcastle United Jets FC) και Παραμάτα Πάουερ (Parramatta Power), στην Τζοχόρ (Johor FC) της Μαλαισίας και για μια σεζόν στην Ελλάδα, στην Α΄ Εθνική με τoν Πανιώνιο, τη σεζόν 2004-05.
Οικία Λέλας Καραγιάννη

Η Οικία Λέλας Καραγιάννη βρίσκεται στη συμβολή των οδών Λέλας Καραγιάννη αριθ. 1 και Σταυροπούλου στην Αθήνα, κοντά στην Πλατεία Αμερικής.

Η Λέλα Καραγιάννη, γεννημένη στη Λίμνη Ευβοίας το 1898, υπήρξε αγωνίστρια της Εθνικής Αντίστασης και αρχηγός της αντιναζιστικής οργάνωσης "Μπουμπουλίνα". Το αρχηγείο της ήταν στο διώροφο αυτό σπίτι της, όπου κατοικούσε με το σύζυγό της (που είχε φαρμακείο στην οδό Πατησίων, αλλά ήταν κι αυτός μέλος της οργάνωσης) και τα επτά παιδιά της. 

Τον Ιούλιο το 1944, η Λέλα Καραγιάννη συνελήφθη από την Γκεστάπο μαζί με τα πέντε από τα παιδιά της, βασανίστηκε στα μπουντρούμια των Ες-Ες στην οδό Μέρλιν, μεταφέρθηκε στο στρατόπεδο συγκέντρωσης Χαϊδαρίου Αττικής και τελικά, άκαμπτη στις ανακρίσεις και τα βασανιστήρια, εκτελέστηκε από τους Γερμανούς κατακτητές, μαζί με άλλους 27 αγωνιστές της Αντίστασης, στις 8 Σεπτεμβρίου 1944 στο 'Αλσος Χαϊδαρίου, κοντά στη μονή Δαφνίου, ένα μήνα περίπου πριν από την Απελευθέρωση. Το 1947 η Ακαδημία Αθηνών της απένειμε το Βραβείο Αρετής και Αυτοθυσίας.

Η Οικία Λέλας Καραγιάννη, κατασκευή του 1923, ανήκει στην ιδιοκτησία του Δήμου Αθηναίων και έχει κηρυχθεί από το 1995 ιστορικό διατηρητέο μνημείο που χρειάζεται ειδική προστασία, ως "αξιόλογο δείγμα κτιρίου της ύστερης εκλεκτικιστικής περιόδου". 

Μια μαρμάρινη αναμνηστική πλάκα είναι τοποθετημένη (1987) από το Δήμο Αθηναίων στην πρόσοψη της οικίας, η οποία αναγράφει:
right|thumb|250px|Αναμνηστική πλάκα στην oικία της Λέλας Καραγιάννη
""Σ' αυτό το σπίτι έζησε και το χρησιμοποίησε σαν αρχηγείο της η ηρωίδα της Κατοχής Λέλα Καραγιάννη, "Μπουμπουλίνα". Εκτελέστηκε στις 8.9.1944. Τιμής Ένεκεν, ο Δήμος Αθηναίων, 8-9-1987"". Στη μνήμη της, η πρότερη οδός Λήμνου μετωνομάσθη σε Λέλας Καραγιάννη (από τη Σταυροπούλου έως την Φωκίωνος Νέγρη).

Μια μαρμάρινη προτομή της Λέλας Καραγιάννη, έργο της γλύπτριας Λουκίας Γεωργαντή (1919-2001), υπάρχει στον πεζόδρομο της οδού Τοσίτσα, ανάμεσα στο Εθνικό Αρχαιολογικό Μουσείο και το Πολυτεχνείο Αθηνών. Τα αποκαλυπτήρια της προτομής έγιναν επί δημαρχίας Αγγ. Τσουκαλά από την πριγκίπισσα Ειρήνη της Ελλάδος στις 9 Ιουνίου 1963. Στις 26 Σεπτεμβρίου 2016 άγνωστοι βανδάλισαν το γλυπτό αποκεφαλίζοντάς το και τελικά το 2017 η προτομή αποκαταστάθηκε πλήρως από το τμήμα αποκατάστασης υπαίθριων γλυπτών του Δήμου Αθηναίων.
Ταγκό 2001

Το Ταγκό 2001 είναι θρίλερ-ερωτική-εγκλήματος ταινία του 1973. Η σκηνοθεσία έγινε από τον Κώστα Καραγιάννη και το σενάριο γράφτηκε από τον Λάζαρο Μοντανάρη. Πρωταγωνιστεί ο Βαγγέλης Βουλγαρίδης.
Δεύτερος ελληνικός αποικισμός

Αρχαίες αποικίες στη Μεσόγείο [[Αρχείο:Solid red.png|10px]] Έλληνες [[Αρχείο:Solid yellow.svg|10px]] Φοίνικες
Δεύτερος ελληνικός αποικισμός ονομάστηκε η οργανωμένη αποικιακή εξάπλωση των αρχαίων Ελλήνων στον χώρο της Μεσογείου και του Εύξεινου Πόντου, κατά την περίοδο του 8ου, του 7ου και του 6ου αιώνα π.Χ. Ο αποικισμός αυτός διέφερε από τον πρώτο αποικισμό γιατί αποτέλεσε οργανωμένη επιχείρηση από την μητρόπολη σε αντίθεση με την απλή μετακίνηση φυλών που συντελέστηκε κατά τον πρώτο αποικισμό. Πολλές αποικίες που ιδρύθηκαν αυτή την περίοδο εξελίχθηκαν σε πόλεις ισχυρές και έγιναν ανεξάρτητες από την μητρόπολη.
Παναγιώτης Πάνου

Ο Παναγιώτης Πάνου (αλβανικά: Panajot Pano, 7 Μαρτίου 1939 - 19 Ιανουαρίου 2010) Θεωρείται ο μεγαλύτερος ποδοσφαιριστής της Αλβανίας όλων των εποχών. Αναδείχθηκε πολλές φορές πρωταθλητής σε εθνικό επίπεδο ενώ αγωνίστηκε και με την εθνική ομάδα της Αλβανίας. Αποκλήθηκε και «Πελέ της Αλβανίας».
Λιάκος Χριστογιαννόπουλος

Ο Λιάκος Χριστογιαννόπουλος (Αθήνα 1911 - Αθήνα 16 Ιουνίου 1984) ήταν Έλληνας ηθοποιός.
Τζέιμς Ίρβινγκ Μανάττ

Ο Τζέιμς Ίρβινγκ Μανάττ (James Irving Manatt) (1845-1915) ήταν Αμερικανός καθηγητής πανεπιστημίου, ελληνιστής φιλόλογος, διπλωμάτης και περιηγητής του 19ου αιώνα.

Συγκεκριμένα δίδασκε ως καθηγητής Ελληνικής φιλολογίας και ιστορίας. Μεταξύ 1ης Ιανουαρίου 1884 και 1ης Ιουλίου 1888 υπηρέτησε στο Πανεπιστήμιο της Νεμπράσκα ως πρύτανης (chancellor). Στη συνέχεια, μεταξύ 1889 - 1893 είχε γίνει πρόξενος των ΗΠΑ στην Αθήνα. Η αγάπη του όμως για την Ελλάδα και τον ελληνικό πολιτισμό τον παρακίνησε να επισκεφθεί ξανά τη Χώρα το 1899, το 1905 και το 1913. Κατά τις επισκέψεις του αυτές ταξίδεψε κυρίως στις Κυκλάδες, Άνδρο, Τήνο, Πάρο, Νάξο και Ίο απ΄ όπου και κατέγραψε τις εντυπώσεις του με πολύ γλαφυρό τρόπο στο βιβλίο που εξέδωσε αργότερα με τον τίτλο "Aegean Days" (= Αιγαιοπελαγίτικες μέρες ή Μέρες του Αιγαίου).

Οι «Μέρες του Αιγαίου» εκδόθηκαν στο Λονδίνο το 1913, και θεωρείται σήμερα μία από τις σημαντικότερες λαογραφικές πηγές των Κυκλάδων της περιόδου εκείνης.

Το 1893, εκλέχθηκε καθηγητής Ελληνικής φιλολογίας και ιστορίας στο Πανεπιστήμιο Μπράουν, θέση στην οποία έμεινε μέχρι τον αιφνίδιο θάνατό του στις 14 Φεβρουαρίου 1915 στο Πρόβιντενς (Ρόουντ Άιλαντ).
Λίμνη Μανάγουα

Η Λίμνη Μανάγουα (ισπ. : [maˈnaɣwa]), ή Λίμνη Σολοτλάν ("Xolotlán") και ισπανικά "Λάγο ντε Μανάγουα", είναι η δεύτερη σε έκταση λίμνη της Νικαράγουας. Βρίσκεται μεταξύ της ορεινής και της παραλιακής νοτιοδυτικής Νικαράγουας, σε υψόμετρο 55 μ. Έχει σχήμα αντίστροφο του λατινικού γράμματος S, το μέγιστο μήκος της φθάνει τα 65 χλμ (40 μίλια) και το μέγιστο πλάτος της τα 25 χλμ (15 μίλια) μετρούμενα επί των κεντρικών αξόνων καταλαμβάνοντας συνολική έκταση 1042 τ.χλμ., (410 τ.μίλια), η οποία όμως μεταβάλλεται ανάλογα των βροχοπτώσεων. 

Η λίμνη Μανάγουα συνδέεται δια του βαθμιδωτού πλωτού ποταμού Τιπιτάπα με την λίμνη Νικαράγουα ή λίμνη Κοσιμπόλκα. Κυριότερη παρόχθια πόλη της λίμνης είναι η Μανάγουα, πρωτεύουσα της Χώρας, που βρίσκεται στη νοτιοδυτική της όχθη. Οι κάτοικοι των παραλίων της ασχολούνται με την αλιεία αν και παρουσιάζει μεγάλη ρύπανση λόγω των αποβλήτων που καταλήγουν σ΄ αυτή. Κατά τακτικά διαστήματα γίνονται εκβαθύνσεις με βυθοκόρους από ιζήματα που συγκεντρώνονται σ΄ αυτή. Κατά την τουριστική περίοδο οργανώνονται περιορισμένες τουριστικές περιηγήσεις με μικρά σκάφη.

Σημειώνεται ότι το 1876 και το 1885 συνέβησαν μεγάλες πλημμύρες από τις οποίες υπέστησαν μεγάλες καταστροφές όλοι οι παρόχθιοι οικισμοί, όπως και η πόλη Μανάγουα. Το 1998 κατά το πέρασμα του τυφώνα Μιτς η στάθμη της λίμνης ανήλθε τα 3 μέτρα δημιουργώντας τεράστιες επίσης καταστροφές.
Μίοντραγκ Μένταν

Ο Μίοντραγκ Μένταν ("Miodrag Medan", 27 Απριλίου 1970) είναι Βόσνιος παλαίμαχος ποδοσφαιριστής. Αγωνιζόταν στην θέση του επιθετικού, ενώ κατέκτησε το Κύπελλο Ελλάδος το 1998 με τον Πανιώνιο. Αγωνίστηκε για μια δεκαετία ως σεντερ-φορ σε πολλές ελληνικές ομάδες και στη συνέχεια εργάστηκε ως βοηθός προπονητή και σκάουτερ. Το 2009-10 ήταν στον Ατρόμητο.
Σόνια Ζωίδου

Η Σόνια Ζωίδου είναι Ελληνίδα ηθοποιός, που έγινε διάσημη έπειτα από τη στέψη της στον διαγωνισμό ομορφιάς Σταρ Ελλάς το 1955.
835 Ολίβια

Ο Αστεροειδής 835 Ολίβια ανακαλύφθηκε στις 23 Σεπτεμβρίου 1916 στο αστεροσκοπείο της Χαϊδελβέργης από τον Μαξ Βολφ. Ο αρχικός προσδιορισμός του ήταν 1916 ΑΕ. Για να κάνει μια πλήρη περιφορά γύρω από τον Ήλιο χρειάζεται 5,777 έτη. Η απόσταση του από τον Ήλιο είναι μεταξύ 2,8178 ως 3,5868 ΑU (αστρονομικές μονάδες). Έχει απόλυτο μέγεθος 11,402, πράγμα που σημαίνει πως η διάμετρός της είναι 35,66 χλμ. Ο φασματικός τύπος της είναι άγνωστος.
Μεσιέ 89

Ο Μεσιέ 89 (γνωστός και ως "Μ89" και "NGC 4552") είναι ένας ελλειπτικός γαλαξίας σε απόσταση περίπου 50 εκατομμυρίων ετών φωτός στον αστερισμό της Παρθένου. Είναι μέλος του σμήνους της Παρθένου.
Ντάνκαν Α΄ της Σκωτίας

Ο Ντάνκαν Α΄ της Σκωτίας ή Ντάνκαν ο Ασθενής ("Duncan I of Scotland", 1001 - 14 Αυγούστου 1040) βασιλιάς της Σκωτίας (1034 – 1040) ήταν γιος του Κρίναν του Ντάνκελντ και της Μπέθοκ, κόρης του Μάλκολμ Β΄ της Σκωτίας. Ο Ντάνκαν Α΄ ήταν ο πρωταγωνιστής στο πασίγνωστο έργο του Ουίλλιαμ Σαίξπηρ Μάκβεθ, σε αντίθεση με την εμφάνιση του στο έργο του Σαίξπηρ σαν ηλικιωμένος βασιλιάς περιγράφεται στην πραγματικότητα νέος και πολύ δυναμικός.
Logicomix

Logicomix (σύνθεση των λέξεων "logic", λογική, και "comics") είναι ο τίτλος εικονογραφήματος του Απόστολου Δοξιάδη και του καθηγητή πληροφορικής του Πανεπιστημίου Μπέρκλεϋ των Ηνωμένων Πολιτειών Χρίστου Παπαδημητρίου, εικονογραφημένο από τους Αλέκο Παπαδάτο και Αννί ντι Ντοννά (Annie di Donna).
Μεσιέ 88

Ο Μεσιέ 88 (γνωστός και ως "Μ88" και "NGC 4501") είναι ένας σπειροειδής γαλαξίας Σίφερτ τύπου 2 σε απόσταση περίπου 60 εκατομμυρίων ετών φωτός στον αστερισμό Κόμη Βερενίκης. Είναι ένα από τα λαμπρότερα μέλη του σμήνους της Παρθένου.
Γεώργιος Τσίτας

O Γεώργιος Τσίτας (Σμύρνη 1872 - Αθήνα κατοχή) ήταν Έλληνας παλαιστής, ο οποίος πήρε τη 2η θέση (τότε χάλκινο μετάλλιο) στους Α΄ Ολυμπιακούς Αγώνες του 1896 στην Αθήνα.
Γεώργιος Ξυνόπουλος

Ο Γεώργιος Ξυνόπουλος, του Ιωάννου (1885 - 25 Φεβρουαρίου 1969) ήταν σπουδαίος Έλληνας δημόσιος λειτουργός, επιστήμονας και βουλευτής. Ήταν ο θεμελιωτής του Μεταλλευτικού Δικαίου στην Ελλάδα.
Τίφα

200px|right|thumb|Χάρτης της αρχαίας Βοιωτίας
Η Τίφα ή ("Σίφαι") ήταν αρχαία βοιωτική παραθαλάσσια πόλη, που αποτελούσε επίνειο των Θεσπιών. Βρισκόταν στις ακτές του Κορινθιακού κόλπου στην θέση του σημερινού οικισμού Αλυκή. Η πόλη περιβαλλόταν από ισχυρά τείχη τμήματα των οποίων σώζονται σε καλή κατάσταση μέχρι σήμερα. Από την Τίφα καταγόταν ο Τίφυς, ο οποίος ήταν Κυβερνήτης της Αργούς κατά την Αργοναυτική εκστρατεία. Προς τιμήν του διοργανωνόταν γιορτή στην Τίφα.
Βιομηχανία

Κατανομή του [[ΑΕΠ]] ανά τομέα και εργατικό δυναμικό βάσει της απασχόλησης. Τα πράσινο, κόκκινο και μπλε αναλογούν στη [[Γεωργία (δραστηριότητα)|γεωργία]], τη [[Βιομηχανία|βιομηχανία]] και την [[Τεταρτογενής τομέας οικονομίας|παροχή υπηρεσιών]] αντίστοιχα.

Η βιομηχανία είναι η παραγωγή αγαθών ή συναφών υπηρεσιών σε μια οικονομία. Η κύρια πηγή εισοδήματος για μια ομάδα ή εταιρεία είναι ο δείκτης της σχετικής της βιομηχανίας. Η κατασκευαστική βιομηχανία έγινε κύριος τομέας παραγωγής και εργασίας στις ευρωπαϊκές και βορειοαμερικανικές χώρες κατά την Βιομηχανική Επανάσταση, η οποία ανέτρεψε τις προηγούμενες εμπορικές και φεουδαρχικές οικονομίες. Αυτό έγινε με πολλές διαδοχικές και ραγδαίες προόδους στην τεχνολογία, όπως η παραγωγή χάλυβα και γαιάνθρακα. 

Μετά τη Βιομηχανική Επανάσταση, ίσως το ένα τρίτο της παγκόσμιας οικονομικής παραγωγής προέρχεται από τις κατασκευαστικές βιομηχανίες. Πολλές ανεπτυγμένες χώρες και πολλές αναπτυσσόμενες εξαρτώνται σημαντικά στην κατασκευαστική βιομηχανία.
Super Globe

To Super Globe είναι διοργάνωση της χειροσφαίρισης. Υπεύθυνη διεξαγωγής της διοργάνωσης είναι η Διεθνής Ομοσπονδία Χειροσφαίρισης (IHF). Σε αυτήν αγωνίζονται οι πρωταθλητές σύλλογοι των συνομοσπονδιών από διάφορες ηπείρους. Διεξήχθη για πρώτη φορά το 1997 στην Αυστρία. Τον πρώτο τίτλο κατέκτησε η ισπανική Καντάμπρια.

Η διοργάνωση πραγματοποιούνταν κάθε πέντε χρόνια από το 1997 έως και το 2007, όταν και αποφασίστηκε να διεξάγεται κάθε τρία χρόνια. Από το 2010, η διοργάνωση διεξάγεται κάθε χρόνο και μόνιμα στην Ντόχα. Στη διοργάνωση μετέχουν οι πρωταθλήτριες ομάδες των υπειρωτικών διοργανώσεων, μαζί με την κυπελλούχο και τη δευτεραθλήτρια Ευρώπης. Ωστόσο, το 2007, δεν έλαβε μέρος η πρωταθλήτρια Ωκεανίας.

Η διοργάνωση θεωρούνταν υποδεέστερη για τους συλλόγους της Ευρώπης, έναντι της αντίστοιχης υπειρωτικής διοργάνωσης, με αποτέλεσμα να μετέχουν με τους αναπληρωματικούς και τα τμήματα υποδομής. Αυτό μείωσε την αθλητική σημασία της διοργάνωσης. Αργότερα αυξήθηκε το χρηματικό έπαθλο, όπως και το ενδιαφέρον για τις κορυφαίες ομάδες της Ευρώπης. Συγκεκριμένα η νικήτριες του 2014 και του 2015 κέρδισαν το βραβείο των 400.000 ευρώ, η φιναλίστ το βραβείο των 250.000 ευρώ και η ομάδα της τρίτης θέσης το βραβείο των 150.000 ευρώ.
Βασίλης Ρώτας

Ο Βασίλης Ρώτας (5 Μαΐου 1889 - 30 Μαΐου 1977) ήταν Έλληνας συγγραφέας, κριτικός και μεταφραστής.
Φραγκίσκη του Αλανσόν

Η Φραγκίσκη του Αλανσόν ("Françoise d' Alençon", 1490 - 14 Σεπτεμβρίου 1550) γεννήθηκε ως κόρη του δούκα του Αλανσόν και με τον γάμο της έγινε δούκισσα του Βαντόμ.
Σουλτανγκαζή

200px|thumb|right|Σουλτανγκαζή στο χάρτη της Κωνσταντινούπολης
Το Σουλτανγκαζή είναι μία από τις νέες συνοικίες της Κωνσταντινούπολης. Αυτή η περιοχή είναι ένα από τα πιο φθηνά μέρη της Κωνσταντινούπολης. Ιδρύθηκε το 2009 με το "Νέο Δίκαιο Τοπικής Αυτοδιοίκησης" από το διαχωρισμό της περιοχής Γκαζιοσμάνπασα σε 3 περιφέρειες (Aρναβούτκιοϊ, Γκαζιοσμάνπασα και Σουλτανγκαζή).

Ο πληθυσμός της περιοχής αυτής ανέρχεται σε 450.000 κατοίκους. Περιλαμβάνει Τούρκους από την Μαύρη Θάλασσα, Κούρδους, Αλεβίτες και μετανάστες από τη Γιουγκοσλαβία και τη Βουλγαρία.
(144897) 2004 UX10

Το (144897) 2004 UX10 είναι ένα αντικείμενο με τροχιακή αντήχηση με το Ποσειδώνα 2:3 (plutino) και με διάμετρο περίπου 400 χιλιόμετρα, όπως υπολογίστηκε από το διαστημικό τηλεσκόπιο Χέρσελ. Ανακαλύφθηκε στις 20 Οκτωβρίου 2004.

Προς το παρόν βρίσκεται σε απόσταση 38,9 ΑΜ από τον Ήλιο.
Μέγαρο Αθηνογένους

Το Μέγαρο Αθηνογένους, ένα από τα επιβλητικότερα κτήρια της αθηναϊκής αστικής τάξης στα χρόνια της βασιλείας του Γεωργίου Α΄, βρίσκεται στην οδό Σταδίου αριθ. 50 στο κέντρο της Αθήνας, δεύτερο κτήριο μετά το παρακείμενο Παλαιό Βασιλικό Τυπογραφείο. 

Ανήκε στην οικογένεια Αθηνογένους, παλιά αθηναϊκή οικογένεια συγγενική ως προς αυτήν του Στέφανου Σκουλούδη. Η αδελφή του τελευταίου, Μαρία Σκουλούδη, είχε παντρευτεί τον Γεώργο Αθηνογένη, πατέρα των Ιωάννη και Στέφανο Αθηνογένη, οι οποίοι και ήταν οι μοναδικοί κληρονόμοι του Στέφανου Σκουλούδη. Το Μέγαρο Αθηνογένους οικοδομήθηκε κατά τη περίοδο 1875-1880, σε σχέδια του Γάλλου αρχιτέκτονα Φρεντερίκ Πιάτ (Frederic Piat). Ο Πιάτ είχε έρθει στην Αθήνα το 1869 προκειμένου να συνεργαστεί με τον συμπατριώτη του επιχειρηματία Σολέ (Chollet), ο οποίος το 1870 είχε συμβληθεί με το ελληνικό Δημόσιο για τη διάνοιξη της Διώρυγας της Κορίνθου, έργο όμως που τελικά δεν υλοποιήθηκε.

Ο Πιάτ παρέμεινε και εργάστηκε στην Αθήνα κατά το τελευταίο τέταρτο του 19ου αιώνα, χτίζοντας πολλά αρχοντικά της ανερχόμενης τότε αστικής τάξης. Μεταξύ αυτών, αν και υπάρχει διχογνωμία σ' αυτό, ήταν το Μέγαρο Σκουλούδη στην Πλατεία Συντάγματος, κατεδαφισμένο από το 1935, δίπλα στη «Μεγάλη Βρεττανία», όπου βρίσκεται σήμερα το πρώην ξενοδοχείο «Κινγκ Τζωρτζ» (King George), καθώς και το Μέγαρο Βούρου στο Σύνταγμα (κατεδαφισμένο από το 1963), όπου στεγαζόταν για χρόνια το ιστορικό καφενείο του «Ζαχαράτου» και βρίσκεται σήμερα το ξενοδοχείο "Athens Plaza", που χτίστηκαν και τα δύο συγχρόνως το 1873-1874.

Εντούτοις, ο καθηγητής του ΕΜΠ Μάνος Μπίρης δέχεται, ότι τόσο το Μέγαρο Αθηνογένους όσο και τα μέγαρα του Σκουλούδη και του Βούρου στο Σύνταγμα ήταν έργα του Γάλλου αρχιτέκτονα Εζέν Τρουμπ (Eugene Troumpe), που εργαζόταν κι αυτός εκείνη την εποχή στην Ελλάδα.

Το Μέγαρο Αθηνογένους εκφράζει αρχιτεκτονικά τη μετάβαση από την προηγούμενη φάση του κλασικισμού σε εκλεκτικιστικές μορφές και γαλλικές επιρροές νεο-μπαρόκ, συμβαδίζοντας με τις ευρωπαϊκές εξελίξεις της εποχής. Η μνημειακή πρόσοψη του κτηρίου συνδυάζει τη νεοκλασική σύνθεση με τις ιωνικές παραστάδες με στοιχεία γαλλικού νεο-μπαρόκ.

Το Μέγαρο Αθηνογένους στέγασε στα τέλη του 19ου αιώνα την πρώτη Οθωμανική Τράπεζα στην Ελλάδα. Σήμερα, το μέγαρο αυτό, με ζωή 130 και πλέον χρόνων, ερειπωμένο και μισοκαμένο από την πυρκαγιά του Μαΐου του 2004, έχει κηρυχθεί διατηρητέο μνημείο.
Ισονεφείς καμπύλες

Τόσο στη Μετεωρολογία όσο και στη Κλιματολογία Ισονεφείς καμπύλες ονομάζονται οι δημιουργούμενες και φερόμενες στο Μετεωρολογικό χάρτη καμπύλες που προκύπτουν από τη γραμμική ένωση των γεωγραφικών τόπων εκείνων υπεράνω των οποίων παρατηρείται η αυτή νέφωση κατά την αυτή στιγμή. Έτσι δημιουργούνται κατ΄ επέκταση ισονεφείς καμπύλες μέσης νέφωσης μηνός, έτους εποχής με την αυτή αριθμητική τιμή συγκεκριμένου γεωγραφικού τόπου.

Ο τρόπος αυτός, της γραμμικής σύνδεσης των τόπων, θεωρείται ο καλλίτερος για τη γρήγορη εικόνα της κατανομής της νέφωσης και της έκτασης αυτής εκ μέρους των Μετεωρολόγων. Επίσης, από τη μελέτη της μορφής των ισονεφών καμπυλών, μπορούν να προκύψουν αριθμητικές τιμές ρυθμού μεταβολής της νέφωσης κατά την οριζόντια διεύθυνση.

Το μέγιστο των ισονεφών καμπυλών βρίσκεται στις περιοχές του Ισημερινού και ειδικότερα επί των Ωκεανών. Μια άλλη επίσης ζώνη παρατηρείται στα γεωγραφικά πλάτη μεταξύ 40° και 70° ειδικότερα στις ωκεάνιες ακτές. Αντίθετα αυτών το μέγιστο της μέσης νέφωσης παρατηρείται επί των ηπείρων.

Γενικά η διανομή της νέφωσης υφίσταται περισσότερο την επίδραση των λεγομένων γεωγραφικών συντελεστών όπως π.χ. τη διανομή ξηράς και θαλάσσης, οροσειρών και πεδιάδων, λιμνών και παρακείμενων ερήμων κ.λπ. που αποτελούν τις βασικές αιτίες της διανομής των ατμοσφαιρικών πιέσεων, εκ της θερμοκρασίας που παρατηρούνται σ΄ αυτές.

Η σύγκριση του μετεωρολογικού χάρτη που φέρει ισονεφείς καμπύλες (μέσες ετήσιες) με εκείνον που φέρει ετήσιες ισοβαρείς γραμμές αποδεικνύει ότι το μέγιστο της νέφωσης αντιστοιχεί σε κυκλώνες και το ελάχιστο σε αντικυκλώνες.
* Οι ισονεφείς καμπύλες καθιερώθηκαν να λέγονται έτσι, αντί ισονεφείς γραμμές, επειδή δημιουργούν πάντα κλειστά συστήματα, (κυκλικά, ελλειψοειδή ή ωοειδή), τα χαρακτηριζόμενα «νεφικά συστήματα», που φαίνεται να πρωτοκαθιέρωσαν οι Γάλλοι μετεωρολόγοι.

Κατηγορία:Νέφη
Κατηγορία:Μετεωρολογία
Mozilla Corporation

Η Mozilla Corporation είναι θυγατρική εταιρεία του ιδρύματος Mozilla που συντονίζει και ενσωματώνει την ανάπτυξη εφαρμογών σχετικών με το Διαδίκτυο όπως οι web browsers Mozilla Firefox και SeaMonkey Navigator και ο email client Mozilla Thunderbird. Στην ανάπτυξη των εφαρμογών της Mozilla συμμετέχουν χιλιάδες μέλη της κοινότητας ανοικτού λογισμικού, ενώ ορισμένοι είναι υπάλληλοι της εταιρείας. Η εταιρεία είναι επίσης επιφορτισμένη με την διανομή και την προώθηση των συγκεκριμένων προϊόντων. Αντίθετα από το μη κερδοσκοπικό Mozilla Foundation, η Mozilla Corporation είναι μια κανονική επιχείρηση εγγεγραμμένη στα φορολογικά μητρώα. Η Mozilla Corporation επενδύει μερικά ή όλα τα κέρδη της για την ανάπτυξη των εφαρμογών της. Στόχος της εταιρείας είναι να υλοποιήσει τους κοινωφελείς στόχος του Mozilla Foundation και να "προωθήσει την καινοτομία και την δυνατότητα επιλογής στο Internet".
Βλάσης Καζάκης

Ο Βλάσης Καζάκης είναι Έλληνας επαγγελματίας ποδοσφαιριστής. Γεννήθηκε στις 17 Ιουνίου 1983. Αγωνίζεται ως επιθετικός.
Ευρωπαϊκό πρωτάθλημα ποδοσφαίρου σάλας

Το Ευρωπαϊκό πρωτάθλημα ποδοσφαίρου σάλας "(Ευρωπαϊκό πρωτάθλημα ποδοσφαίρισης)" της UEFA είναι σημαντική διοργάνωση του ποδοσφαίρου σάλας των ανδρών που διεξάγεται υπό την αιγίδα της ευρωπαϊκής ποδοσφαιρικής ομοσπονδίας. Στην πιο πρόσφατη διοργάνωση, που διεξήχθη από τις 19 ως τις 30 Ιανουαρίου 2010 στην Ουγγαρία , τον τίτλο κατέκτησε η Ισπανία για πέμπτη φορά στην ιστορία της, επικρατώντας στο Ντέμπρετσεν της ομάδας της Πορτογαλίας, με 4-2. Την τρίτη θέση κατέλαβε η Τσεχία, νικώντας το Αζερμπαϊτζάν με 5-3.
Μάρκους Γιόνσον

Ο Μάρκους Γιόνσον (Per Markus Jonsson) (γεν. 1981) είναι διεθνής ποδοσφαιριστής από τη Σουηδία. Έχει ύψος 1,87 μ., είναι καλός στο ψηλό παιχνίδι και αγωνίζεται σε θέση δεξί μπακ και κεντρικού αμυντικού. Επίσης, είναι καλός εκτελεστής πέναλτι με ποσοστό ευστοχίας που αγγίζει το 100%. Αγωνίστηκε δέκα χρόνια στο σουηδικό πρωτάθλημα και από τον Ιανουάριο του 2010 αγωνίζεται στην Ελλάδα, στη Σούπερ Λίγκα, με τoν Πανιώνιο.
Εμιλιάνο Ζαπάτα

Ο Εμιλιάνο Ζαπάτα Σαλασάρ (ισπ. "Emiliano Zapata Salazar"), - ορθότερα κατά ισπανική προφορά Σαπάτα, ισπανική : [emiˈljano saˈpata] -, (8 Αυγούστου 1879 - 10 Απριλίου 1919), αναδείχθηκε σε σπουδαία ηγετική προσωπικότητα των ανταρτών της αγροτικής Μεξικανικής Επανάστασης του 1910, η οποία κατευθυνόταν κατά του προέδρου της χώρας, Πορφίριο Ντίαζ και της συγκεχυμένης περιόδου που ακολούθησε (1911 - 1917). Οργάνωσε και διοικούσε σημαντική επαναστατική δύναμη, ονομαζόμενη "Απελευθερωτικός Στρατός του Νότου".

Ο ίδιος καταγόταν από οικογένεια της μεσαίας κοινωνικής τάξης. Γεννήθηκε στο χωριό Ανεκουίλκο της μεξικανικής πολιτείας Μορέλος, ενώ πηγές της εποχής αναφέρουν ότι παρόλο που δεν ήταν μορφωμένος, είχε έντονα καλλιεργημένο το αίσθημα του δικαίου, καθώς ήταν μάρτυρας του ημι-φεουδαρχικού, καπιταλιστικού συστήματος διάθεσης γης του Μεξικού, που ευνοούσε τους ιδιοκτήτες τεράστιων εκτάσεων γης, τις καλούμενες "ασιέντα" (hacienda), αντίστοιχες με τα τσιφλίκια στη Βαλκανική. Σε ηλικία 18 ετών φυλακίστηκε για μικρό διάστημα στην προσπάθειά του να υπερασπίσει τους φτωχούς χωρικούς της πατρίδας του.

Το 1909 ο Ζαπάτα εκλέχτηκε από τους συγχωριανούς του επικεφαλής της Επιτροπής Άμυνας για την περιφρούρηση των περιουσιών των μικρο-γαιοκτημόνων, οι οποίες είχαν καταπατηθεί. Τον Νοέμβριο του 1910 ξέσπασε μεγάλη αγροτική εξέγερση στη χώρα, υπό τον Φρανσίσκο Μαδέρο, πολιτικό αντίπαλο του Πορφίριο Ντίας. Ο Ζαπάτα προσχώρησε στην Επανάσταση μαζί με τους Πάντσο Βίγια και Πασκουάλ Ορόσκο.

Τελικά όμως ο Μαδέρο, ενώ κατάφερε η επανάσταση να επιβληθεί, παρέκκλινε από τις θέσεις της Επανάστασης αρνούμενος να διατάξει αναδιανομή της γης. Τότε ο Ζαπάτα προχώρησε, με τη βοήθεια του αναρχικού δασκάλου Οτίλιο Μοντάνιο Σάντσες, σε κατάρτιση δικού του επαναστατικού αγροτικού προγράμματος (με την ονομασία "πρόγραμμα Αγιάλα"), που προέβλεπε δήμευση και διανομή στους ακτήμονες του ενός τρίτου των κτημάτων, επιστροφή στους μικροϊδιοκτήτες όλων των κατασχεθέντων λόγω χρεών περιουσιών τους και παροχή συντάξεων στις χήρες και τα ορφανά όλων των πεσόντων στην επανάσταση. 

Ο Εμιλιάνο Ζαπάτα σκοτώθηκε σε ενέδρα κυβερνητικών στρατευμάτων, στις 10 Απριλίου 1919. Ανδριάντες του έχουν ανεγερθεί στη πόλη του Μεξικού και στην πόλη Μορέλος, ενώ το όνομά του συμπεριλαμβάνεται στη στήλη των ηρώων της επανάστασης στην αίθουσα συνεδριάσεων της Βουλής του Μεξικού.
Μεσιέ 90

Ο Μεσιέ 90 (γνωστός και ως "Μ90" και "NGC 4569") είναι ένας σπειροειδής γαλαξίας Σίφερτ σε απόσταση περίπου 60 εκατομμυρίων ετών φωτός στον αστερισμό της Παρθένου.
Φίλιπ Αρσενίεβιτς

Ο Φίλιπ Αρσενίεβιτς είναι Σέρβος ποδοσφαιριστής. Γεννήθηκε στην πόλη Ουζίτσε της Σερβίας στις 2 Σεπτεμβρίου 1983 και σήμερα αγωνίζεται στην Σερβική ομάδα ΦΚ Γιαγκόντινα
Οικία Μαρίας Κάλλας

Η Οικία Μαρίας Κάλλας βρίσκεται στην πολυκατοικία της οδού Πατησίων αριθ. 61 στην Αθήνα. Η Μαρία Κάλλας, διεθνούς φήμης Ελληνίδα υψίφωνος, γεννήθηκε στις 2 Δεκεμβρίου του 1923 στη Νέα Υόρκη από Έλληνες γονείς, που είχαν μεταναστεύσει στις ΗΠΑ.

Το 1937, μετά το χωρισμό των γονέων της, η Μαρία Κάλλας ήρθε στην Αθήνα και έμεινε με τη μητέρα της και τη μεγαλύτερη αδελφή της Υακίνθη (που βρισκόταν ήδη στην Ελλάδα) στο σπίτι της οδού Πατησίων μέχρι το 1945, οπότε έφυγε ξανά για τη Νέα Υόρκη.

Η επιβλητική "Πολυκατοικία Παπαλεονάρδου", όπου έζησε τα νεανικά της χρόνια η Μαρία Κάλλας, οικοδομήθηκε γύρω στο 1925, με μορφολογικές επιρροές του ευρωπαϊκού ρυθμού Αρ Νουβό (γερμ. "Jugendstil") της εποχής εκείνης, σε σχέδια του αρχιτέκτονα καθηγητή του ΕΜΠ Κωνσταντίνου Κιτσίκη (1893 - 1969).

Η Οικία Μαρίας Κάλλας έχει χαρακτηρισθεί από το 1989, επί υπουργίας Μελίνας Μερκούρη, ως διατηρητέο ιστορικό και αρχιτεκτονικό μνημείο των νεότερων χρόνων. Το κτίριο ανήκει στην ιδιοκτησία του Ναυτικού Απομαχικού Ταμείου (ΝΑΤ) από το 1950. Έγινε μελέτη ανακατασκευής, αλλά το ΝΑΤ δήλωσε έλλειψη κονδυλίων για την εφαρμογή της και έκτοτε έχει εγκαταλειφθεί. Τα τελευταία χρόνια καταλήφθηκε από αντιεξουσιαστές.

Στην πρόσοψη της πολυκατοικίας υπήρχε αναμνηστική πλάκα, η οποία έχει αφαιρεθεί σήμερα, όπου αναγραφόταν: «Στο σπίτι αυτό έζησε η Μαρία Κάλλας. Υπουργείο Πολιτισμού 1987».
Άλφρεντ Ρόζενμπεργκ

Ο Δρ. Άλφρεντ Ρόζενμπεργκ ("Alfred Ernst Rosenberg", 12 Ιανουαρίου 1893 - 16 Οκτωβρίου 1946) ήταν εξέχον μέλος του Εθνικοσοσιαλιστικού Κόμματος της Γερμανίας και κατέλαβε σημαντικά κρατικά αξιώματα. Δικάστηκε στη Δίκη της Νυρεμβέργης και καταδικάστηκε σε θάνατο με απαγχονισμό.
Αν Μπρουν

Η Αν Μπρουν (πραγματικό όνομα Αν Μπρούνφολ - γέννηση 10 Μαρτίου 1976),είναι Νορβηγίδα τραγουδίστρια και συνθέτης γεννημένη και μεγαλωμένη στο Μόλντε της Νορβηγίας. Ζει στην Στοκχόλμη της Σουηδίας. Όπως έχει δηλώσει, μετακόμισε εκεί λόγω κάποιου δεσμού που αργότερα έληξε. Διευθύνει συνεταιρικά μια δισκογραφική εταιρία με τίτλο DetErMine Records (σημαίνει" είναι δικό μου" στα νορβηγικά) μαζί με τον Ελεκάρι Λάρσον από τους Tiny.

Μετά από αρκετές συναυλίες στην Σουηδία και την Νορβηγία και πολλά ανεπίσημα EP, κυκλοφόρησε τον πρώτο της δίσκο τα τέλη Μαΐου του 2003 με τίτλο Spending time with Morgan στην Σκανδιναβία και μετά από μερικούς μήνες σε διάφορες ευρωπαϊκές χώρες.
Ελένη Φιλίνη

Η Ελένη Φιλίνη (14 Μαΐου 1960 Κόρινθος - ) ) είναι Ελληνίδα ηθοποιός, τραγουδίστρια και χορεύτρια του κινηματογράφου, του θεάτρου και της τηλεόρασης.
ΕΒΓΑ

Η ΕΒΓΑ είναι ελληνική γαλακτοβιομηχανία με έδρα την Αθήνα.
Καθεδρικός της Γρανάδα

Ο Καθεδρικός της Γρανάδας ("Καθεδρικός της Ενανθρώπισης") είναι ο καθεδρικός στην πόλη της Γρανάδας, πρωτεύουσας της ομώνυμης επαρχίας στην Αυτόνομη Περιοχή της Ανδαλουσίας, στην Ισπανία.
Πόλη της Λευκάδας

right|thumb|260px|Παραδοσιακός δρόμος στην Πόλη της Λευκάδας.
Η Πόλη της Λευκάδας είναι η πρωτεύουσα του ομώνυμου νησιού. Βρίσκεται στα βόρεια του νησιού στο κοντινότερο σημείο του, με την απέναντι ακτή της ηπειρωτικής Ελλάδας. Στην είσοδο της πόλης βρίσκεται το βενετικό κάστρο, γνωστό ως κάστρο της Αγίας Μαύρας. Η πόλη αποτελεί επίσης πρωτεύουσα του νομού Λευκάδας και του δήμου Λευκάδας. Ο πληθυσμός της σύμφωνα με την απογραφή του 2011 είναι 8.673 κάτοικοι και μαζί με τον Πολύγυρο, την Άμφισσα, το Καρπενήσι και το Αργοστόλι είναι οι μικρότερες πρωτεύουσες νομών της Ελλάδας. Στην πόλη της Λευκάδας ξεχωρίζουν τα ξύλινα αντισεισμικά κτήρια, ιδιαίτερης αρχιτεκτονικής, βαμμένα συνήθως σε έντονα χρώματα. Η Πόλη της Λευκάδας είναι ανακηρυγμένος παραδοσιακός οικισμός.
Ρομάν Σέρμπιν

Ο Ρομάν Σέρμπιν ("Роман Сербин") είναι ιστορικός. Υπήρξε ομότιμος καθηγητής της Ρωσικής Ιστορίας και της ιστορίας της Ανατολικής Ευρώπης στο Πανεπιστήμιο του Κεμπέκ στο Μόντρεαλ, και εμπειρογνώμονας στα θέματα που αφορούν την Ουκρανία. Σήμερα κατοικεί στο Μόντρεαλ,του Καναδά.

Ο Σέρμπιν είναι επίσης πολύ γνωστός για τα βιβλία του και για πολλά άρθρα του σχετικά με την Ουκρανική ιστορία, ιδιαίτερα για το Γολοντομόρ.
Ιωάννης Τσιγάντες

Ο Ιωάννης Τσιγάντες-Σβορώνος (1897 - 14 Ιανουαρίου 1943) ήταν Έλληνας στρατιωτικός. Απότακτος αξιωματικός του φιλοβενιζελικού κινήματος του 1935, ανέπτυξε έντονη αντιστασιακή δράση κατά τη διάρκεια της Κατοχής στα πλαίσια της οργάνωσης Μίδας 614. Σκοτώθηκε από τις ιταλικές αρχές Κατοχής στην Αθήνα στις 14 Ιανουαρίου του 1943.
Thin Lizzy

Οι Thin Lizzy ήταν ιρλανδικό hard rock συγκρότημα που σχηματίστηκε από τον συνθέτη, τραγουδιστή και μπασίστα Φιλ Λάινοτ, τους κιθαρίστες Έρικ Μπελ και Έρικ Ρίξον και το ντράμερ Μπράιαν Ντάουνι, στο Δουβλίνο το 1969.

Γνώρισαν επιτυχία σε παγκόσμια κλίμακα, από τα μέσα της δεκαετίας του '70 μέχρι το 1983, με μεγάλες επιτυχίες σε κομμάτια όπως τα ""Whiskey in the Jar", "Jailbreak" και "The Boys Are Back in Town"". Ο Λάινοτ απεβίωσε στις αρχές του 1986. Τα υπόλοιπα μέλη του συγκροτήματος, επανενώθηκαν το 1996 για μια νέα εκδοχή των Thin Lizzy, με τον κιθαρίστα Τζον Σάικς στα φωνητικά μέχρι το 2009, όταν αποχώρησε από το σχήμα.

Από το 2012 και έπειτα, σταμάτησαν να ονομάζονται Thin Lizzy, αφού θεώρησαν ότι η ηχογράφηση νέου υλικού υπό αυτή την ονομασία χωρίς τον Λάινοτ δεν θα ήταν πρέπουσα και μετονομάστηκαν σε Black Star Riders.
Χαρίλαος Βασιλάκος

Ο Χαρίλαος Βασιλάκος (Τρίπολη 1877 - Αθήνα 1 Δεκεμβρίου 1964) ήταν Έλληνας αθλητής του στίβου και ο πρώτος άνδρας που κέρδισε έναν μαραθώνιο. Κέρδισε επίσης το αργυρό μετάλλιο στους Ολυμπιακούς Αγώνες του 1896 στην Αθήνα. Κατά την άποψη πολλών αυτοπτών μαρτύρων της εποχής, αυτός ήταν ο πραγματικός νικητής του μαραθωνίου το 1896 κι όχι ο Σπύρος Λούης.
Πάντσο Βίγια

Ο Χοσέ Ντοροτέο Αράνγκο Αράμπουλα (ισπ.: "José Doroteo Arango Arámbula", 5 Ιουνίου 1878 – 20 Ιουλίου 1923), γνωστός ως Πάντσο Βίγια ("Pancho Villa") ή Φρανσίσκο Βίγια ("Francisco Villa"), υπήρξε μαζί με τους Εμιλιάνο Ζαπάτα και Πασκουάλ Ορόσκο, ένας από τους πρώτους επαναστατημένους Μεξικανούς στρατηγούς κατά την επανάσταση του 1910-1917 στο Μεξικό που συντέλεσε στην πτώση του δικτάτορα Πορφίριο Ντίας. Υπήρξε επικεφαλής της Στρατιάς του Βορρά ("División del Norte").

Ξεκίνησε σαν ληστής και αργότερα, με δικό του στρατό 3.000 ανδρών, προσχώρησε στην Επανάσταση και πήρε κατ'ἀπονομή τον βαθμό του στρατηγού από τον Πρόεδρο του Μεξικού Μαδέρο. Ο ίδιος κάποτε τον φυλάκισε και , ο αναλφάβητος Βίγια, προσπάθησε και έμαθε να διαβάζει στην φυλακή.

Ο Βίγια διορίστηκε προσωρινός κυβερνήτης της πολιτείας Τσιουάουα του Μεξικού, το 1913-1914 και προσπάθησε να βελτιώσει το βιοτικό επίπεδο του λαού: Οι δημόσιες υπηρεσίες, τράμ, ηλεκτρικό ,τηλέφωνα, ύδρευση, αλευρόμυλοι, τσιφλίκια, όλα ελέγχονταν από τους στρατιώτες του, στους οποίους απαγόρευσε την αγορά αλκοόλ. Εκτελεύσε όποιον στρατιώτη συναντούσε μεθυσμένο. Κυκλοφόρησε δικό του χαρτονόμισμα και απέσπασε τον έλεγχο της οικονομίας από τους τσιφλικάδες, τους κεφαλαιούχους και τους τοκογλύφουςΠαρόλο που αρχικά δεν θεωρούνταν πρωτεργάτης της Επανάστασης, αργότερα καθιερώθηκε και αυτός ως ηγετικό της στέλεχος.

Σκοτώθηκε σε ενέδρα στις 20 Ιουλίου του 1923.
Εμβιόπτερα

Τα Εμβιόπτερα (Embioptera, επίσης Embiodea, Embiidina και Embiida) αποτελούν μια μικρή τάξη ημιμετάβολων εντόμων που σήμερα περιλαμβάνει μόνο 8 οικογένειες με παγκοσμίως περίπου 300 καταγεγραμμένα είδη. Τα έντομα αυτά ζουν σε κρυμμένες στοές, για αυτό το λόγο πιθανολογείται πως ο αριθμός των ειδών είναι πολύ μεγαλύτερος και μπορεί να ξεπερνάει τα 2000 είδη. Στην Ευρώπη αναφέρονται δύο οικογένειες με συνολικά περίπου 13 είδη. Στην Ελλάδα συναντούμε δυο είδη, την "Embia savignyi" Westwood 1837 και την "Haploembia solieri" (Rambur 1842).

Τα είδη των Εμβιοπτέρων εμφανίζουν μια απλή μορφή κοινωνικής ζωής. Δείχνουν πολλές ενδιαφέρουσες προσαρμογές στον τρόπο ζωής τους σε μεταξωτές στοές τις οποίες υφαίνουν τα ίδια.
Ζοέλ Επαλέ

Ο Ζοέλ Επαλέ (πλήρες όνομα "Joël Dieudonné Martin Epalle Newaka") είναι Καμερουνέζος ποδοσφαιριστής, γεννημένος στις 20 Φεβρουαρίου 1978 στην πόλη Ματόμπ. 

Ξεκίνησε την ποδοσφαιρική του καριέρα σε τοπική ομάδα της Ντουάλα, την Ουνιόν Σπορτίβ. Στην Ελλάδα βρέθηκε αρχικά ως παίκτης του Εθνικού, ενώ στη συνέχεια αγωνίστηκε διαδοχικά σε Παναχαϊκή, Άρη, Παναθηναϊκό και Ηρακλή. 

Με τον Παναθηναϊκό κατέκτησε το πρωτάθλημα και το κύπελλο του 2004, ενώ με τον Άρη αγωνίστηκε στον τελικό του 2003 και με τον Ηρακλή εξασφάλισε την έξοδο της ομάδας στο κύπελλο ΟΥΕΦΑ το 2006.

Τη σεζόν 2010-11 (στο β΄ γύρο) αγωνίστηκε με τα χρώματα του Ηρακλή, στην ομάδα του οποίου ήρθε με μεταγραφή από την Μπακού του Αζερμπαϊτζάν, ενώ την προηγούμενη τριετία είχε αγωνιστεί στη Μπούντεσλιγκα με τη φανέλα της Μπόχουμ. Συμμετείχε με την εθνική ομάδα του Καμερούν στους Ολυμπιακούς Αγώνες του 2000 στο Σίδνεϋ (κατέκτησε την πρώτη θέση και το χρυσό μετάλλιο), καθώς και στο Παγκόσμιο Κύπελλο του 2002 στη Νότια Κορέα και Ιαπωνία.

Τη σεζόν 2012-13 αγωνίστηκε για λογαρισμό της Σαράουακ από τη Μαλαισία.

Κατηγορία:Καμερουνέζοι ποδοσφαιριστές
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Ηρακλή Θεσσαλονίκης
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπουντεσλίγκα
Κατηγορία:Ποδοσφαιριστές Εθνικής Καμερούν
Κατηγορία:Ποδοσφαιριστές ΦΚ Μπακού
Κατηγορία:Ποδοσφαιριστές κυπέλλου συνομοσπονδιών FIFA 2003
Κατηγορία:Ποδοσφαιριστές κυπέλλου συνομοσπονδιών FIFA 2001
Κατηγορία:Ποδοσφαιριστές ΦφΛ Μπόχουμ
Κατηγορία:Ποδοσφαιριστές Σαραουάκ ΦΑ
Κατηγορία:Ποδοσφαιριστές Ουνιόν Σπορτίβ Ντουάλα
Κατηγορία:Ποδοσφαιριστές ολυμπιακής ομάδας Καμερούν
Γιόζεφ Μπουμπένκο

Ο Γιόζεφ Μπουμπένκο (Jozef Bubenko) (γεν. στις 21 Μαρτίου 1951 στο Πρεσόβ) είναι παλαίμαχος ποδοσφαιριστής και νυν προπονητής από τη Σλοβακία, ο οποίος έχει εργαστεί σε ελληνικές ομάδες 
Α΄ Εθνικής, όπως ο Πανιώνιος και ο Ηρακλής Θεσσαλονίκης.
Μεσιέ 85

Ο Μεσιέ 85 (γνωστός και ως "Μ85" και "NGC 4382") είναι ένας φακοειδής γαλαξίας σε απόσταση 60 εκατομμυρίων ετών φωτός στον αστερισμό Κόμη Βερενίκης. Είναι το βορειότερο μέλος του σμήνους της Παρθένου. Μορφολογικά ο Μεσιέ 85 μοιάζει με τον Μεσιέ 84.
Σπύρος Σπυρομήλιος

Ο Σπύρος Σπυρομήλιος (1864 - 19 Μαΐου 1930) ήταν Έλληνας αξιωματικός της χωροφυλακής και βουλευτής. Διακρίθηκε για τη συμμετοχή του στον ελληνοτουρκικό πόλεμο του 1897, τον Μακεδονικό Αγώνα, τους Βαλκανικούς Πολέμους και τον Βορειοηπειρωτικό Αγώνα.
Έντουαρντ Τζέννερ

Ο Έντουαρντ Τζέννερ ("Edward Jenner", 17 Μαΐου 1749 – 26 Ιανουαρίου 1823) ήταν σπουδαίος Άγγλος γιατρός, που υπήρξε ο επινοητής του εμβολιασμού, σήμερα, θεωρείται ως ο «πατέρας της ανοσολογίας». Η ανακάλυψή του θεωρείται ότι έσωσε περισσότερες ζωές σε σχέση με οποιαδήποτε άλλη ιατρική ανακάλυψη.
Γκαλιμζιάν Χουσάινοβ

Ο Γκαλιμζιάν Χουσάινοβ (Galimzyan Salikhovich Khusainov, ταταρικά Галимҗан Салих улы Хөсәенев, ρωσικά Галимзян Салихович Хусаинов) ήταν ποδοσφαιριστής από την πάλαι ποτέ Σοβιετική Ένωση, με ταταρική καταγωγή.
NGC 7331

Ο NGC 7331 είναι ένας σπειροειδής γαλαξίας σε απόσταση 45 εκατομμυρίων ετών φωτός από τη Γη, στον αστερισμό Πήγασο. Είναι ένας από τους λαμπρότερους γαλαξίες που δεν συμπεριλαμβάνονται στον κατάλογο του Μεσιέ. Εκπέμπει ακτίνες Χ και ραδιοκύματα.

Αυτός ο γαλαξίας μοιάζει πολύ με τον Γαλαξία μας όσον αφορά στη δομή και το μέγεθος σε τέτοιο βαθμό, ώστε να αποκαλείται ο «δίδυμος του Γαλαξία μας». Επιπλέον η εμφάνισή του θυμίζει τον γαλαξία της Ανδρομέδας. Φαίνεται με κλίση 71 μοιρών.
Κάρολ Πέτσε

Ο Κάρολ Πέτσε (Karol Pecze) (γεν. στις 7 Φεβρουαρίου 1946 στο Κόσιτσε) είναι προπονητής ποδοσφαίρου από τη Σλοβακία, ο οποίος το 2004 εργάστηκε για λίγους μήνες στην Ελλάδα, στον Πανιώνιο.
Γουόρναμπουλ

Το Γουόρναμπουλ (αγγλικά: "Warrnambool", προφέρεται Γουόρ-ναμ-μπουλ) είναι μία από τις μεγαλύτερες πόλεις της Βικτώριας. Η παραθαλάσσια πόλη βρίσκεται νοτιοδυτικά από τη Μελβούρνη και έχει μια πλούσια ιστορία σαν λιμάνι και εμπορικό κέντρο. Σύμφωνα με την απογραφή του 2011 έχει 29.284 κατοίκους.
Βασίλειο της Ελλάδας

Το Βασίλειο της Ελλάδας υπήρξε Κράτος που αναγνωρίσθηκε με το Πρωτόκολλο της Ανεξαρτησίας το 1830 από τις Μεγάλες Δυνάμεις (Ηνωμένο Βασίλειο, Γαλλία και Ρωσία). Αποτέλεσε το πρώτο ανεξάρτητο ελληνικό κράτος, έπειτα από την πτώση της Βυζαντινής Αυτοκρατορίας, ενώ είχε προηγηθεί η δημιουργία της Προσωρινής Διοίκησης της Ελλάδας. Τα εδάφη του νέου αυτού κράτους υπήρξαν οι απελευθερωμένες περιοχές από την Οθωμανική Αυτοκρατορία μετά την Ελληνική Επανάσταση του 1821 και την μετέπειτα παρέμβαση των Μεγάλων Δυνάμεων.

Η Ελλάδα αναφερόταν ως "Βασίλειον τῆς Ελλάδος" όλο το διάστημα της νεότερης ιστορίας της, κατά το οποίο το Πολίτευμα της Χώρας ήταν Βασιλευομένη Δημοκρατία, δηλαδή από το 1832 μέχρι το 1924, οπότε και εγκαθιδρύθηκε η Β' Ελληνική Δημοκρατία, από το 1935–1941, οπότε και εγκαθιδρύθηκε η Ελληνική Πολιτεία, Κράτος-μαριονέτα των Δυνάμεων του Άξονα και από το 1944 έως το 1973, οπότε και εγκαθιδρύθηκε η Γ΄ Ελληνική Δημοκρατία.
Μούνι Ποντζ

200px|right|thumb|Κτίριο στο Μόνι Ποντζ
Το Μόνι Ποντζ (αγγλικά: "Moonee Ponds") είναι ένα προάστιο της Μελβούρνης. Βρίσκεται 7 περίπου χιλιόμετρα βορειοδυτικά από το κέντρο της πόλης. Σύμφωνα με την απογραφή του 2011, έχει 13.532 κατοίκους.

Στα αγγλικά, το όνομα του προάστιου είναι Moonee Ponds (προφέρεται Μούνι Ποντζ) αλλά οι ελληνόφωνοι κάτοικοι ποτέ δεν χρησιμοποιούν αυτή την ονομασία, και πάντοτε αναφέρουν το "Μόνι Ποντζ".

Το προάστιο είναι η έδρα του Δήμου της Κοιλάδας του Μούνι (ή και Δήμου του Μούνι Βάλεϊ). Φημίζεται για την κύρια οδό του, την οδό Πακλ, και για τα πολλά εστιατόρια του.
Καρλ Χοπφ

Ο Καρλ Χοπφ (γερμ.: "Karl Hopf", 19 Φεβρουαρίου 1832 - 23 Αυγούστου 1873) ήταν Γερμανός ιστορικός, που ασχολήθηκε κατά κύριο λόγο με την ιστορία του Μεσαίωνα και με πολύ αξιόλογο συγγραφικό έργο.
263 Δρέσδη

Η Δρέσδη (Dresda) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,4. Ανακαλύφθηκε το 1886 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από τη γερμανική πόλη Δρέσδη. Η 263 Δρέσδη ανήκει στην Οικογένεια αστεροειδών της Κορωνίδος.
Γεώργιος Ζαβίρας

Ο Γεώργιος Ζαβίρας ήταν λόγιος και έμπορος από τη Σιάτιστα.
Άγιος Μύρων

Ο άγιος Μύρων ήταν ένας πλούσιος άνδρας που ζούσε στην Αχαΐα όταν Αυτοκράτορας των Ρωμαίων ήταν ο Δέκιος (249-251 μ.Χ.), που έμεινε στην ιστορία για τους διωγμούς του κατά των Χριστιανών. 

Ο άγιος Μύρων καταγόταν από την περιοχή της Κορίνθου, από πλούσια και αριστοκρατική οικογένεια. Σε νεαρή ηλικία έγινε ιερέας. Στην περιοχή που ζούσε, στρατιωτικός διοικητής των Ρωμαίων (Ανθύπατος) ήταν ένας φανατικός εχθρός των Χριστιανών, ο Αντίπατρος, ο οποίος εισέβαλε στο ναό των Χριστιανών κατά τη διάρκεια της Λειτουργίας των Χριστουγέννων, με σκοπό να τους συλλάβει και να τους θανατώσει. Ο Άγιος Μύρων που ιερουργούσε δεν πτοήθηκε από την παρουσία της ρωμαϊκής φρουράς και εξύβρισε τον Αντίπατρο αποκαλώντας τον «λύκον άρπαγα». Ο Αντίπατρος τον συνέλαβε, τον οδήγησε στη φυλακή και τον κρέμασε ψηλά από τα χέρια, ενώ οι Ρωμαίοι στρατιώτες τον εξύβριζαν. 

Στη φυλακή ο άγιος Μύρων υπέστη βασανιστήρια και κατόπιν εστάλη στην πόλη Κύζικο, όπου ο εκεί Ανθύπατος τον αποκεφάλισε.

Η μνήμη του εορτάζεται στις 17 Αυγούστου και είναι πολιούχος των Αντικυθήρων.
Φώτης Μεσθεναίος

Ο Φώτης Μεσθεναίος (1931 - 11 Φεβρουαρίου 1988) ήταν Έλληνας σκηνοθέτης και σεναριογράφος. Έγινε περισσότερο γνωστός από τη σκηνοθεσία της επιτυχημένης τηλεοπτικής σειράς " Το Μινόρε της αυγής".
Μέγαρο Ανδρέα Συγγρού

Το Μέγαρο Ανδρέα Συγγρού, σημερινή έδρα του ελληνικού Υπουργείου Εξωτερικών, βρίσκεται στη συμβολή της λεωφόρου Βασιλίσσης Σοφίας αριθ. 5 και της οδού Ζαλοκώστα στην Αθήνα, απέναντι από τη βόρεια πλευρά της Βουλής των Ελλήνων.

Το Μέγαρο Συγγρού ανήκε στον εύπορο ομογενή τραπεζίτη από την Κωνσταντινούπολη Ανδρέα Συγγρό (1830 - 1899), ο οποίος, όταν αποφάσισε να εγκατασταθεί μόνιμα στην Αθήνα (1871), αγόρασε το 1872 οικόπεδο στην αρχή της οδού Κηφισίας (όπως ονομαζόταν τότε η Βασιλίσσης Σοφίας) έναντι του ποσού των 65.000 δρχ, προκειμένου να κτίσει την ιδιωτική κατοικία του.

Όπως αναφέρει η Μάρω Καρδαμίτση-Αδάμη, καθηγήτρια αρχιτεκτονικής του Εθνικού Μετσοβίου Πολυτεχνείου: "«Η άνοδος στον θρόνο του Γεωργίου του Α΄, η ένωση των Επτανήσων με την Ελλάδα, η αναβίωση της Μεγάλης Ιδέας και κυρίως η οικονομικοκοινωνική αναδιοργάνωση του ελληνικού κράτους προσελκύουν πολλούς ομογενείς του εξωτερικού να εγκατασταθούν μόνιμα στη χώρα»".

Το νεοκλασικό μέγαρο του Ανδρέα Συγγρού, απέναντι από τα Παλαιά Ανάκτορα του Όθωνα, οικοδομήθηκε μεταξύ των ετών 1872 - 1873 σε σχέδια του διάσημου Γερμανού αρχιτέκτονα Ερνστ Τσίλλερ (Ernst Ziller, 1837 - 1923). Το αρχικό όμως σχέδιο του Τσίλλερ, όπως αναφέρει ο Συγγρός στα "«Απομνημονεύματά»" του (1908), τροποποιήθηκε με δική του παρέμβαση και "«δια τούτο και έγινεν εξαιρετικώς άτεχνον»".

Την ανέγερση του μεγάρου επέβλεψε σε πρώτη φάση ο στρατιωτικός μηχανικός Νικόλαος Σούτσος και στη συνέχεια ο Γάλλος μηχανικός και αρχιτέκτονας Φρεντερίκ Πιάτ (Frederic Piat), ο οποίος επιμελήθηκε και την εσωτερική διακόσμηση. Ο Πιάτ δραστηριοποιήθηκε στο τελευταίο μισό του 19ου αιώνα στην Αθήνα με την υποστήριξη της Γαλλικής Πρεσβείας και είχε συστηθεί στον Ανδρέα Συγγρό από Γάλλους φίλους του. Έργα του είναι επίσης το Μέγαρο Αθηνογένους και η κατασκευή της Γαλλικής Αρχαιολογικής Σχολής στην Αθήνα.

Ο Ανδρέας Συγγρός ήταν παντρεμένος με την Ιφιγένεια (1842 - 1921) το γένος Μαυροκορδάτου, η οποία ήταν και η αποκλειστική κληρονόμος του, δεδομένου ότι δεν είχαν αποκτήσει απογόνους. Το μέγαρο, με μυστική διαθήκη της Ιφιγένειας Μαυροκορδάτου-Συγγρού, κληροδοτήθηκε μετά το θάνατό της (1921) στο Ελληνικό Δημόσιο "«ίνα χρησιμεύει διαρκώς ως κατάστημα του Υπουργείου Εξωτερικών»".

Το κτίριο μετασκευάστηκε με σημαντικές αλλαγές στις αρχικές όψεις του στη δεκαετία 1930-1940, με κύρια παρέμβαση την ανύψωση του προστώου της κεντρικής εισόδου στο ύψος του όλου κτιρίου, το οποίο επιστεγάστηκε με τριγωνικό αέτωμα, προσδίδοντας στο οικοδόμημα νεοκλασικά χαρακτηριστικά.

Το κτήριο κηρύχθηκε το 1976 από το Υπουργείο Πολιτισμού ως προστατευόμενο έργο τέχνης.
Ελίζα Μαρέλλι

μικρογραφία
Η Ελίζα Μαρέλλι (1940-2016) ήταν Ελληνίδα τραγουδίστρια του ελαφρού τραγουδιού.